《星名诗呈提刑曾朝散》
宋代·孔平仲

华胄参元后，高门辅弼臣。庄池初奋翼，舜旦早逢辰。

云木千寻秀，炉金百炼纯。日边虚位著，楚尾望车尘。

尚德真肤使，存心信吉人。包含誉尤美，平格泽惟均。

短发怜衰老，黄金愧拊循。礼容长不责，恩义极相亲。

最要箕张口，深怜井有人。孤危荷全度，谋报毕馀身。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。